टेंपो पलटने से चालक समेत चार घायल, दो रेफर
मनिका | मनिकाथाना के समीप रविवार की शाम एक टेंपो पलटने से उसपर सवार चार लोग घायल हो गए। घायलों में टेंपो चालक असरफ अंसारी (करकट, लातेहार), राजेन्द्र शर्मा (जुंगूर, मनिका), धनु सिंह कुलिया देवी (माची, लोहरदगा) का नाम शामिल हैं। घटना के संबंध में बताया जाता है कि टेंपो सतबरवा से लातेहार की ओर जा रही थी। जैसे ही टेंपो मनिका थाना के समीप पहुंची कि एक अन्य टेंपो को बचाने के क्रम में चालक ने अपना संतुलन खो दिया और टेंपो अनियंत्रित होकर पलट गई।दुर्घटना के बाद स्थानीय लोगों की मदद से चारों घायलों को मनिका सीएचसी लाया गया, जहां डॉ. राजू कच्छप ने सभी का इलाज किया। दुर्घटना में चालक असरफ अंसारी राजेन्द्र शर्मा को गंभीर चोटें आई है, जिन्हें बेहतर इलाज के लिए लातेहार रेफर कर दिया गया है। जबकि, धनु सिंह कुलिया देवी को हल्की चोटें लगी है।
hne_Deva hin_Deva